Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, Nafarroako Kultur Eskubideei buruzko Foru Legearen gainekoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Kultura eta Kiroleko kontseilariak Osoko Bilkuran ahoz erantzun dezan:

Kultura Eskubideei buruzko Foru Legearen xedapen gehigarri bakarrak ezartzen duenez, araudi hori indarrean sartu eta urtebeteko epean, Kultura eta Kirol Departamentuak zerbitzu-kartak onetsiko ditu, eta horietan zehaztuko da zein diren prestazioak departamentu horren eskumen esparruetan, haien kalitatea hobetzeko eta herritarren beharrei, gogoei eta eskaerei hobeki erantzuteko.

2021eko urtarrilaren 21ean, bi urte beteko dira lege hori onetsi zenetik.

Hori dela eta, honako hau galdetzen diogu Kultura eta Kiroleko kontseilariari:

Zein metodologia, eragile eta partaidetzarekin prestatzen ari dira zerbitzu-kartak eta noiz aurkeztuko dira jendaurrean?

Iruñean, 2021eko urtarrilaren 21ean

Foru parlamentaria: Ana Ansa Ascunce